| Medaljeoversikt |
| --- |
| Konkurrerte for Norge Norges flagg |
| Skihopping |
| Skihopp Verdensmesterskap |
| Sølv | 2011 Oslo |  Lagkonkurransen storbakke |
| Sølv | 2009 Liberec |  Lagkonkurransen |
| Skihopp VM i skiflyging |
| Sølv | 2010 Planica |  Lagkonkurransen |
| OLs flagg Olympiske vinterleker |
| Bronse | 2010 Vancouver | Lagkonkurranse |
|  Antall enkeltseire i verdenscupen: 1 |

**Johan Remen Evensen** (født 16. september 1985 i Alsvåg i Øksnes) er en norsk tidligere skihopper som representerte Molde og Omegn Idrettsforening.

11. februar 2011 satte han verdensrekord i skiflyging i Vikersundbakken to ganger, først med et svev på 243 meter i prøveomgangen, og deretter med 246,5 meter i kvalifiseringen. Dagen etter vant han Vikersundrennet, og sin første verdenscupseier, delt med østerrikeren Gregor Schlierenzauer.

Fra 2014 er han ekspertkommentator i NRK.

Bakgrunn
--------

Remen Evensen er opprinnelig fra Alsvåg i Øksnes kommune i Nordland, men vokste opp i Molde, hvor hans mor kommer fra. I 2001 ble han erklært idrettsinvalid etter å ha pådratt seg omfattende skader i en hoppulykke. Et halvt år seinere var han imidlertid tilbake som aktiv hopper.

Karriere
--------

Hans første internasjonale gjennombrudd var 2.-plass i kontinentalcupen i storbakken i Zakopane i Polen 10. mars 2007.

Remen Evensen debuterte i verdenscupen med 10. og 12.-plass i Trondheim 6. og 7. desember 2008. 13. desember ble han nummer 7 i verdenscuprennet i Pragelato i Italia, og dagen etter tok han sin første pallplassering med 3.-plass samme sted, i et renn med bare én omgang i vanskelige værforhold. 14. februar 2009 ble han også nummer 3 i verdenscuprennet i skiflygingsbakken i Oberstdorf i Tyskland. Senere samme år satte han bakkerekord i K36-bakken Mølleråsen i Molde (kjent gjennom sangen "90-metersbakken" av DiDerre) med 38,5 meter. 

Evensens personlige rekord i skiflyging på 246,5 meter er bakkerekord i Vikersundbakken og verdens lengste hopp, satt i kvalifiseringsrennet 11. februar 2011. Han har også bakkerekord i Skarbakken i Molde (bakkestørrelse 100 meter), på 104,5 meter, satt i Norgescupen 1. mars 2008.

Evensen har fire internasjonale mesterskapsmeldajer som del av det norske landslaget. Han vant sølv med Norge i lagkonkurransen i VM på ski i Liberec i 2009, og sølv i lagkonkurransen VM i skiflyging i Planica i 2010. Samme år bidro han til bronsemedaljer til det norske laget i OL i Vancouver. I VM i Oslo i 2011 var Evensen med på laget som vant sølvmedalje i laghopping i storbakke (Holmenkollbakken).

Johan Remen Evensen la opp den 20. februar 2012 etter en svak sesong. Han var lovet plass på Norges lag til VM i Vikersund i 2012, men takket selv nei til denne plassen på grunnlag av sviktende form.

Verdenscupseire
---------------

| Nr. | Dato | Sted | Øvelse |
| --- | --- | --- | --- |
| 1. | 12. februar 2011 | Norges flagg Vikersund | HS225 |

Se også
-------

* Verdensrekorder i skihopping

Referanser
----------

1. ↑  «Evensen forbedret verdensrekorden - 246,5 meter i Vikersund». *www.vg.no*. Besøkt 11. desember 2020.
2. ↑  «- Jeg er jo gal i hodet». *www.vg.no*. Besøkt 11. desember 2020.
3. ↑  «Siste NRK-vinter for Bredesen». *www.vg.no*. Besøkt 11. desember 2020.
4. ↑  Lillian Holden (24. november 2011). «Remen Evensen: – Det har vært en lang vei tilbake». VG Nett. Besøkt 24. november 2011.
5. ↑  FIS: *Ski-biografi* Arkivert 10. desember 2008 hos Wayback Machine. besøkt 12. februar 2011
6. ↑  Skisprungschanzen-Archiv: Molde
7. ↑  Dagbladet.no (20. februar 2012): *- Jeg er den første til å innrømme at jeg ikke er god nok*, besøkt 20. februar 2012

Eksterne lenker
---------------

* (en) Johan Remen Evensen – kategori av bilder, video eller lyd på Commons Rediger på Wikidata
* (en) Johan Remen Evensen – Olympedia Rediger på Wikidata

* (en) Johan Remen Evensen – Sports-Reference (OL-resultater – arkivert) Rediger på Wikidata

* (en) Johan Remen Evensen – FIS (langrenn) Rediger på Wikidata

* (en) Johan Remen Evensen – FIS (skihopping) Rediger på Wikidata
* Romsdals Budstikke: – Føles som en drøm! (6. desember 2008)
* VG: Hoppkometen: - Har aldri vært så nervøs i hele mitt liv (7. desember 2008)

  


| * v
* d
* r
*Mesternes Mester* 2014 |
| --- |
| Sted | 
* Franciacorta, Italia

 |
| Programleder | 
* Dag Erik Pedersen

 |
| Deltakere | 
* Marco Elsafadi (1)
* Johan Remen Evensen (2)
* Susann Goksør Bjerkrheim (3)
* Erik Solér (4)
* Kjersti Grini (5)
* Knut Holmann (6)
* Gro Espeseth (7)
* Kim Rygel (8)
* Roger Ruud (9)
* Ingrid Kristiansen (10)
* Stine Brun Kjeldaas (11)

 |

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI
 |